**NABOR UKREPOV – 30. PIKIN FESTIVAL**

**»Prireditev z manj odpadki«**

**Ozadje – Zero waste, turizem, prireditve z manj odpadki**

**Turizem** je četrta največja globalna industrija, ki kljub občasnim pretresom neprekinjeno narašča. Tudi v Sloveniji vidno predstavlja uspešno in rastočo gospodarsko panogo. Obstoječi trendi gredo intenzivno v smer trajnostnega turizma, tudi v povezavi z neokrnjeno in ohranjeno naravo ter bogato kulturno dediščino, po čemer je Slovenija prepoznavna v Evropi in širše. Zato je pomembno, da gostom pokažemo, kako te danosti ohranjamo in zanje skrbimo. Turizem namreč po drugi strani velja za industrijo, ki porabi veliko virov in ustvari 14 odstotkov vseh komunalnih odpadkov na globalni ravni.

Tudi **prireditve, festivali, konference in drugi družabni dogodki** so del turizma. Večkrat sicer namenjeni lokalnemu prebivalstvu, a se velikokrat nanje pozabi, čeprav je tu mogoče najhitreje doseči napredek in vključiti vse sodelujoče.

**Ekologi brez meja** so nacionalna Zero Waste organizacija za Slovenijo. Organizatorjem prireditev ponujajo konkretne korake, kako znižati količine odpadkov, ki nastanejo na prireditvah.

**Zero Waste** si kot cilj zastavlja opuščanje odpadkov, zato ne gre zgolj za ločeno zbiranje in recikliranje, pač pa za nenehno iskanje načinov učinkovite rabe virov. Bistveni so ukrepi preprečevanja, ki znižajo tako količine kot vsebnost nevarnih snovi v odpadkih. Sledi iskanje možnosti ponovne uporabe, šele nato ločeno zbiranje, recikliranje in kompostiranje. Količina mešanih ostankov odpadkov se tako postopno približuje ničli.

Poti do cilja se lahko organizatorji lotijo postopoma: najprej z uvajanjem pravilnega ločenega zbiranja, ki ga nadgradijo z ustreznim spremljanjem rezultatov, komuniciranjem in sodelovanjem s komunalnim podjetjem. Poiščejo lahko možnosti ponovne uporabe. Zatem pa še skupaj z dobavitelji raziščejo možnosti preprečevanja odpadkov. Z vnaprej načrtovanimi ukrepi lahko dosežejo tudi 90 odstotkov recikliranja in ponovne uporabe ter tako izpolnijo pogoje za naziv **Zero Waste prireditve.**

Za organizatorje večjih in ponavljajočih se prireditev, ki še ne izpolnjujejo pogojev Zero Waste, želeli pa bi jih doseči, so Ekologi brez meja zasnovali prehodno stopnjo – **Prireditve z manj odpadki**.

**Ukrepi na 30. Pikinem festivalu**

Trideseti, jubilejni, Pikin festival se bo tokrat malce pozelenil. Napravil bo prve korake za zmanjšanje in boljše ločevanje odpadkov in si tako prislužil uporabo naziva Prireditev z manj odpadki.

Ker se je na Pikinih festivali že do sedaj delalo na tem, da bi se odpadki čim bolje ločeno zbrali, predvsem pa da so se količine nastalih podrobno spremljale, se naslednji koraki ne zdijo preveč težki.

Pri aktivnostih na področju Zero waste sodelujejo partnerji Festival Velenje kot organizator festivala, Mestna občina Velenje kot pokroviteljica, PUP Saubermacher kot izvajalec javne službe zbiranja in ravnanja z odpadki, Ekologi brez meja kot nacionalni Zero Waste koordinator in svetovalec za Zero waste prireditve in nekateri drugi partnerji.

**Dogovorjeni in predlagani ukrepi za izvedbo v letu 2019**

|  |  |
| --- | --- |
| **PRED PRIREDITVIJO** | |
| **1.** | **PROSTOR, KOŠI ZA ODPADKE**   * Priprava prostora za 10 eko otokov na vseh lokacijah *(tudi v Rdeči dvorani za animatorje/odpadni material delavnic)* * Jasna in vidna označitev eko otokov * Koši za ločevanje iz rabljenih sodov * Skrb za smotrno rabo drugih virov – vode, energije, materiali za scensko ureditev * Skrb za zmernost pri hrupu |
| **2.** | **DELAVNICE**   * Zbiranje naravnega, odpadnega in rabljenega materiala v čim večji meri * Vsi izvajalci prejmejo steklene bidone * Informiranje izvajalcev na skupnem srečanju, 30. 8. 2019 |
| **3.** | **GOSTINSKE STORITVE**   * Poziv gostincem za ekološko in naravno embalažo za hrano * Poziv za ločeno zbiranje organskih odpadkov (brez mesnih ostankov!) * Uporaba ekološke embalaže na vseh »palačinkarnicah« *(Embalaža Festivala Velenje bo papirnat pladenj in serveta)* |
| **4.** | **KOMUNICIRANJE**   * Skupna seznanitev s konceptom ZW in predstavitev organizatorjem * Seznanitev vseh sodelujočih z ukrepi za ločevanje odpadkov * Podpis Zero waste zaveze * Komuniciranje o ukrepih v napovedih dogodka |
| **MED PRIREDITVIJO** | |
| **1.** | **PROSTOR**   * Urejenost, snažnost vseh lokacij vsak dan * Skrb za smotrno rabo drugih virov – vode, energije, materiali za scensko ureditev * Skrb za zmernost pri hrupu * Možnost uporabe dveh javnih pitnikov za vodo (otroško igrišče; Cankarjeva ulica/ na območju festivala) |
| **2.** | **LOČENO ZBIRANJE ODPADKOV**   * Ločeno zbiranje odpadkov in redno praznjenje zabojnikov na eko otokih (menjava vreč) * Pregled doslednosti ločevanja odpadkov in opozarjanje obiskovalcev (Pikini policaj bo eden ampak i?) * Skrbno tehtanje in sporočanje količin nastalih odpadkov * Skrb za mestne koše za smeti (prenapolnjenost); Mestna občina Velenje obvesti koncesionarja |
| **3.** | **DELAVNICE**   * Vsak izvajalec delavnice sam poskrbi za ločeno zbiranje odpadkov pri mizah in eko otokih * Skrb za čistočo in urejenost |
| **4.** | **OZAVEŠČANJE IN KOMUNICIRANJE**   * Redno komuniciranje o ukrepih tekom dogodka preko različnih kanalov (mediji, družabna omrežja, dogajanje na odrih ...) * Ozaveščanje obiskovalcev preko plakatov o ločenem zbiranju odpadkov. *(Plakati na tablah ob vseh ekoloških otokih)* |
| **PO PRIREDITVI** | |
| **1.** | **PROSTOR**   * Ureditev prostorov v prvotno stanje |
| **2.** | **LOČENO ZBRANI ODPADKI**   * Ločevanje odpadkov tudi pri pospravljanju prostorov * Priprava podatkov in objava informacij o ločeno zbranih odpadkih (pripravi PUP-Saubermacher d.o.o.) |
| **3.** | **EVALVACIJA**   * Pridobivanje povratnih informacij in predlogov od sodelujočih in udeležencev |